Diskusia:Atentát na Heydricha

message: Je otázne, či je možné Heydricha považovať za príslušníka nemeckých ozbrojených síl. Bol hlavne predstaviteľom nacistického režimu, príslušníkom SS a pravou rukou Himlera. Divízie SS síce bojovali na frontoch, ale stále to boli do veľkej miery autonómne jednotky. 
Čo sa týka atentátu na jeho osobu, nebol to ojedinelý čin. V Minsku bol napríklad spáchaný úspešný atentát na ríšskeho komisára Wilhelma Kubeho ako najvyššieho komisára okupačnej správy. A operácia Valkýra je dôkazom, že o atentát na predstaviteľa nacistického režimu sa pokúšali aj nemeckí vojenskí a policajní dôstojníci. --Lukasabram
replies: text: Bol svojim významom ojedinelou akciou aj keď nie jedinou. Zmenil som na: "významnou úspešnou diverznou". Ojedinelou vysvetľuje ďalšia tam uvedená veta - Heydrich bol NS číslo 3. Tu je podrobnejšie (historyweb): ...Heydricha, keďže okrem funkcie zastupujúceho ríšskeho protektora v Protektoráte Čechy a Morava bol v prvom rade šéfom RSHA (Reichssicherheitshauptamt – Hlavný úrad ríšskej bezpečnosti), teda úradu, v ktorom boli združené všetky nevojenské spravodajské služby ako Gestapo, SD (Sicherheitsdienst – Bezpečnostná služba), ale aj kriminálna polícia nazývaná Kripo. Reinhard Heydrich tak ovládal celý bezpečnostný aparát Tretej ríše a ním riadené tajné služby (okrem Abwehru – vojenskej spravodajskej služby admirála Wilhelma Canarisa), ktoré robili spojencom odhaľovaním  siete ich agentov veľké problémy.--Starekolena (diskusia) 09:30, 7. jún 2017 (UTC)
replies: text: :Ja súhlasím. Len pre upresnenie, v polovici 30.rokoch prebiehal medzi Himmlerom a Goeringom tvrdý boj o ovládnutie bezpečnostných zložiek v štáte. Himmler hodlal pod svoju kontrolu dostať aj gestapo, ktoré dovtedy spravoval Goering. Chlapci z gestapa a SD (čo bola služba SS) po sebe aj občas vystrelili. Nakoniec sa to Himmlerovi podarilo a na čelo tohto zjednoteného úradu (RSHA) sa dostala Himmlerova pravá ruka Heydrich. Tí dvaja v 30.rokoch spoločne intrigovali a konšpirovali. Napr. podstrkávali Hitlerovi falošné správy o chystaných atentátoch na Hitlera, či napr. podstrčili vykonštruované materiály, ktoré kompromitovali Tuchačevského a ďalších sovietskych generálov. Cez Prahu (možno aj cez Beneša) sa tie materiály dostali k Stalinovi a stali sa základom následných čistiek v Červenej armáde, ktoré spustilo zatknutie a poprava Tuchačevského. Čo sa týka niektorých ďalších vecí, tak napr. celý atentát na Heydricha, to mala byť ideová akcia čs.spravodajstva, konkrétne jeho šéfa Františka Moravca. Predpokladá sa, že atentát bola reakcia na popravy bývalých vysokých dôstojníkov československej armády, najmä armádneho generála Bíleho a divízneho generála Hugo vojtu. Beneš mal celej akcii proti Heydrichovi len požehnať. Nie sú síce o tom nejaké pramene, ktoré by to dosvedčovali, ale na základe istých faktov sa predpokladá (napr. Bílý bol nadriadeným Moravca a pod.), že je tomu tak . --Lukasabram
replies: text: ::Náš prvý citovaný zdroj špekuluje o tom, že si Himler už predtým povolal Heydricha do Berlína.  Druhý zdroj podkladá zapojenie Moravca a Beneša spomienkovými knihami.--Starekolena (diskusia) 13:26, 7. jún 2017 (UTC)
replies: text: ::: V roku 2012 mal v Českej televízii premiéru viac ako 40 dielny dokument Heydrich - Konečné řešení, v ktorom vystupujú významní českí historici najmä pán Čvančara z Ústavu pre výskum totalitných režimov a vojenský historik Eduard Stehlík. Dokument dopodrobna rozberá situáciu (na čítaní z dobovej tlače a historických dokumentov) v protektoráte, výber a výcvik československých parašutistov, samotné vysadzovanie jednotlivých parašutistov a celých skupín v protektoráte, ich osudy. Samozrejme veľká časť je venovaná Gabčíkovi a Kubišovi, kde sa narodili, aká bola ich cesta, kde sa zoznámili. Nechýba rekonštrukcia možného priebehu atentátu ako aj rozobratie príčin zlyhania Gabčíka (v zmysle, že nestrieľal). Bádatelia pomerne presne určili príčinu tohto zlyhania, ktorú neskôr potvrdilo aj nájdenie nemeckej vyšetrovacej správy, ktorá určila zaseknutie zbrane ako príčinu (známy problém Stengunov s počtom nábojov). O tom kto bol otcom myšlienky spáchať atentát pojednáva Chci jít s Kubišem (ale ak si dobre pamätám, tak to spomínajú aj v inej časti). V tej spomenutej 13.časti sú zaujímavé aj psychologické hodnotenia oboch aktérov útoku na Heydricha (obidvaja seriózni, Kubiš trochu spomalený, Gabčík bystrý, všeobecne veselý až detinský, trochu ľahkomyselný, ale disciplinovaný. Je mu možné zveriť plnenie samostatných akcií.) Čo sa týka Heydricha, spoločne s Himmlerom má mať na svedomí už Noc dlhých nožov. Oni pripravili podklady a vybrali osoby , ktoré mali byť likvidované (viz napr dokument Hitlerovi bodyguardi). Ale to, že podstrčil kompromitujúce materiály na Tuchačevského Benešovi, stojí len na výpovedi Watlera Schellenberga, viď napr tu.. Každopádne v Nemecku mala byť v 2.pol 30.rokov rozšírená fáma, že sa očakáva skorý pád Stalinovej vlády. Zvrhnúť ho má skupina generálov, ktorá sa má potom zbližovať s Nemeckom a toho zbližovania sa Beneš obával. Správy o chystanom prevrate v Moskve sa od čs.vyslanca dostali k Benešovi a je možné, že ten referoval Stalinovi (mali isté priateľské styky, Beneš bol malý rusofil), čo v konečnom dôsledku stálo Tuchačevského život a spustilo čistku v radoch ČA. Čo sa týka toho, zdroja z Pravdy, kto má pravdu, podľa mňa Moravec. Moravec by si nedovolil pripraviť a svojvoľne vykonať taký atentát, takže Beneš o atentáte musel vedieť a odobriť ho. SOE požadovalo akciu a oni prišli s atentátom na Heydricha--Lukasabram
replies: text: :::: Zdravím. Nechcem tu rozvíjať konšpirácie, skorej ma zaujíma, čo nám v článku chýba alebo ako ho ináč vylepšiť. Dopĺňal som sem miesto a priebeh aj zaseknutie Stenu z rôznych zdrojov. Doplňal som aj v Gabčíkovi časť atentát. Rozmýšľal som nad tým asi z pohľadu, čo by o týchto udalostiach mali vedieť súčasní žiaci a študenti a navyše aby to bolo aspoň trochu zaujímavé (a samozrejme pravdivé). Tiež je dobré že vo wiki sa dajú poožiť linky a citácie a tak tí ktorých niečo zaujíma podrobnejšie si to môžu prečítať inde. Priznám sa že video som nevidel. Niektori wikipedisti su proti vkadaniu videí z youtube ako zdrojov (niektoré z linkov čo uvádzate sú nefunkčné). Našiel som stránku na CT Heydrich - Konečné řešení http://www.ceskatelevize.cz/porady/10350893065-heydrich-konecne-reseni/5175-o-projektu/ a pridal ju ako externý odkaz. --Starekolena (diskusia) 13:03, 8. jún 2017 (UTC)

message: Navrhujem prekopať časť Filmová tvorba. Za názvom filmu v zátvorke uviesť rok, réžia, minutáž, (ko)produkcia a prípadný oficiálny názov pri zahraničnom (iné krajina ako Slovensko, alebo Česko). Následne za pomlčkou uviesť nejaké doplňujúce informácie o filme. A dopracujem aj časť o smrti výsadkárov, je to strašne slabučké  a pre podrobnejšie informácie treba načrieť do českých zdrojov--Lukasabram (diskusia) 08:14, 13. apríl 2020 (UTC)
thread_title:  Návrh na prekopanie filmovej časti